СОФИЙСКА СТОКОВА БОРСА АД	1
БОРСОВ ДОГОВОР N0
за покупко-продажба на стоки, чрез посредничеството на членове на "Софийска стокова борса" АД
Днес 30.10.2013 год., на сесия на "Софийска стокова борса" АД (ССБ) между:
Борсовия член ЕТ "ТОРА-Георги Величков" представляващ крайния Купувач - Дом за стари хора - с.
Добромирка, по договор за борсово представителство, чрез упълномощения му лицензиран брокер ================, от една страна и
Борсовия член "СКИПЪР" ООД, представляващ крайния Продавач - „СИСИ-2009" ООД, по договор за борсово представителство, чрез упълномощения му лицензиран брокер================ от друга страна,
се сключи този договор за следното:
ПРЕДМЕТ НА ДОГОВОРА
Чл.1. ПРОДАВАЧЪТ се задължава да предаде, а КУПУВАЧЪТ да приеме и заплати стоката, описана в приложената към договора спесификация. КАЧЕСТВО, ОПАКОВКА, МАРКИРОВКА.
Чл.2.1.1. Стоката следва да съответствува на посочените в спесификацията качество, вид, стандарт, асортимент, комплектност, технически показатели и други параметри и изисквания.
Чл.2.1.2. При определяне на качеството по мостри в спесификацията се определя броя им, мястото, начина и срока им на съхранение и идентифицирането им (подпечатване, подписване или пломбиране). Ако не е уговорено друго в спесификацията, мострите се предоставят от ПРОДАВАЧА безплатно, като последният има право да ги получи обратно при неизпълнение на договора по вина на КУПУВАЧА. Чл.2.2. Опаковането, маркирането и етикирането на стоката се извършва от ПРОДАВАЧА, съгласно изискванията на БДС, отрасловите нормали или обичайните условия, доколкото в спесификацията не са уговорени специални изисквания. ЦЕНА И УСЛОВИЯ НА ПЛАЩАНЕ.
Чл.3.1. Цената на стоката е паричната сума, по която е постигнато съгласие от брокерите по време на борсова сесия на "Софийска стокова борса" АД.
Чл.3.2. В цената на стоката се включва стойността на опаковката, транспорта, данъци, акцизи и други обичайни разходи^доколкото не е уговорено друго между страните в спесификацията.
Чл.3.3. Заплащането на цената следва да се извърши в срок, условия и по начин, посочени в спесификацията. При липса на такива уговорки или на някоия от тях КУПУВАЧЪТ следва да заплати цената, съобразно изискванията на законните разпоредби. ПРЕДАВАНЕ НА СТОКАТА. СОБСТВЕНОСТ. РИСК.
Чл.4.1. Предаването на стоката следва да се извърши в срока, на мястото и по начина, посочени в спесификацията. При липса на такива уговорки или на някоя от тях, ПРОДАВАЧЪТ следва да предаде стоката на КУПУВАЧА, съобразно изискванията на законните разпоредби.
Чл.4.2. Собствеността и рискът от погиване и увреждане на стоката, ако не е уговорено друго в спесификацията, преминават от ПРОДАВАЧА върху КУПУВАЧА с предаване на стоката. ОБЕЗПЕЧАВАНЕ НА ДОГОВОРНИ ЗАДЪЛЖЕНИЯ И РИСКОВИ СЪБИТИЯ.
Чл.5.1. Изпълнението на всяко договорно задължение може да бъде обезпечено с предвидени в спесификацията банкови или други гаранции, залог, поръчителство и др. Сумите, условията и срокът на валидност на тези обезпечения се описват в спесификацията.
Чл.5.2. ПРОДАВАЧЪТ може да гарантира предоставянето на стоката, а КУПУВАЧЪТ може да гарантира изплащането на цената й с внасянето на депозит по сметка на Клиринговата къща на ССБ АД. При отказ за изпълнение на посочените задължения неизправната страна губи предварително внесеният депозит, като сумата се предоставя на изправната страна.

РЕКЛАМАЦИИ
Чл.6.1. Рекламации за несъответствия в количеството и качеството на получената стока се удостоверяват с предвидените в спесификацията констативни актове. Рекламациите се отправят и уреждат по предвидения в спесификацията срок и условия, а ако такива не са предвидени - съобразно законните разпоредби. Чл.6.2.1. Рекламации, отнасящи се до явни недостатъци следва да бъдат предявени веднага след приемането/получаването на стоката. За недостатъци на стоката, покрити от гаранционна отговорност на ПРОДАВАЧА, сроковете за предявяване на рекламациите не могат да бъдат по-дълги от гаранционния срок. Чл.6.2.2.Скритите недостатъци на стоката, покрити от общата или от гаранционната отговорност на ПРОДАВАЧА се предявяват незабавно след откриването им, но не по-късно от общия давностен срок по ЗЗД или от срокът, договорен между страните. ПОСЛЕДИЦИ ПРИ НЕИЗПЪЛНЕНИЕ НА ДОГОВОРА
Чл.7.1 Неизпълнението на всяко договорно задължение може да бъде скрепено с неустойка, посочена в спесификацията. Размерът на неустойките може да бъде определен в глобална парична сума или в процент от нереализираната сделка.
Чл.7.2. Изправната страна може да търси обезщетение за реално претърпените вреди, непокрити от размера на уговорените неустойки. НЕПРЕОДОЛИМА СИЛА
Чл.8.1.Страните се освобождават от срока за изпълнение на договорните си задължения, ако невъзможността да се изпълни в срок се дължи на непреодолима сила.
Чл.8.2.Страната, която се позовава на непреодолима сила, е длъжна да уведоми другата страна за събитиет в 3-дневен срок от настъпването му и да й изпрати писмено потвърждение за това събитие от официален орган в 10-дневен срок от настъпването. По същия начин и в същите срокове следва да бъде отправено и съобщение за прекратяване на събитието.
Чл.8.3.Срокът за изпълнение на задълженията по договора се удължава с времето, през което е била налице непреодолимата сила, възпрепятствувала изпълнението им. Ако непреодолимата сила продължи повече от 30 дни страната, която не е получила изпълнение, може да прекрати изцяло или частично договора. ЗАКЛЮЧИТЕЛНИ РАЗПОРЕДБИ
Чл.9.1. Претенции, произтичащи или свързани с тълкуването, изпълнението и нарушението на настоящия договор могат да се отнасят до Борсовия арбитраж при "Софийска стокова борса" АД с подаване на писмена молба в три екземпляра, придружена с доказателства и с конкретизирани искания по основание и размер. Чл.9.2.1. "Софийска стокова борса" АД не е страна по настоящия договор и не носи отговорност за изпълнението на договорните задължения на страните.
Чл.9.2.2. В три дневен срок от сключване на сделката страните следва да преведат по сметка на "Софийска стокова борса" АД: IBAN: =================================, комисионно възнаграждение в размер на 0,20 % върху общата стойност на сключената сделка. Чл.9.2.3. За неуредените с настоящия договор въпроси се прилага общото гражданско законодателство.
/
Приложение към Борсов договор на Софийска стокова борса АД №.... СПЕЦИФИКАЦИЯ И ДОПЪЛНИТЕЛНИ КЛАУЗИ
1. Стока, количество, единична цена (с включен акциз и без ДДС) и обща стойност с транспорт на крайния
Продавач до складова база на крайния Купувач:	
Наименование на стоката	Количество	Единична цена
1.1. Въглища-тип „Донбас"	50 тона	412,50 лева/тон
(петдесет тона)
1.2.	Брикети 50 тона	329,17 лева/тон
(петдесет тона)
1.3.	Дърва за огрев 80 м	58,33 лева/м3
(осемдесет кубични метра) Забележка: Количеството е в пространствени кубически метра.
ОБЩА СТОЙНОСТ, без начислен ДДС:	41 749,90 лева
ДДС (20%):	8 349,98 лева
ОБЩА СТОЙНОСТ, с начислен ДДС: 50 099,88 лева
Словом: петдесет хиляди деветдесет и девет лв и осемдесет и осем стотинки, с включен ДДС;
Количествата са прогнозни и са на база потреблението за минал период, като крайният Купувач ще ги усвоява според нуждите си, а крайният Продавач приема, че няма да има претенции в случай, че обемът на сделката не бъде изпълнен изцяло.
2. Цена - включени разходи: В посочената по-горе единична цена е включена стойността на стоката, транспорт до складова база на крайния Купувач, мита и акцизи на стоките, предмет на настоящия борсов договор;
3 Срок за заплащане на цената: - за въглищата и брикетите: до 7 (седем) календарни дни от датата на издадване на данъчна фактура за доставени количества;
- за дървата за огрев: до 30 (тридесет) календарни дни от датата на издадване на данъчна фактура за доставени количества
4.	Начин на плащане: По банков път, след представяне на фактура в оригинал, приемо-предавателен протокол за доставени количества и сертификат за качество и произход;
5.	Произход и дата на производство: България, Русия, ЕС, производство 2013 г. / 2014 г.;
6.	Срок на договора: Настоящият борсов договор се сключва за срок от 12 (дванадесет) месеца или до достигане на общата му стойност, което събитие настъпи първо, считано от датата на подписването му;
7.	Срок на доставка: До 48 (четиридесет и осем) часа от писмена заявка на крайния Купувач до крайния Продавач за доставяне на конкретно количество и вид стока;
8.	Модул на делимост: Минимално предварително заявено количество за доставка - в зависимост от нуждите на крайния Купувач, без минимални ограничения в размера на заявеното количество. Крайният Продавач доставя заявеното количество според възможната дневна товарна норма;
9.	Място на предаване (местонахождение/франкировка): Дом за стари хора - с. Добромирка, по предварителна писмена заявка;
10.	Документация на стоката: - за въглищата и брикетите: всяка партида да бъде придружена със сертификат за качество и произход на стоката (копие), издаден от вносителя или производителя;
- за дървата за огрев: превозен билет и приемо-предавателен протокол;

11.	Опаковка: Насипно;
12.	Качество: - за въглищата и брикетите: отговарящо на Български държавен стандарт;
-	за дървата за огрев: отговарящи на стандартите за дърва за огрев;
Доставката на стоките да се осъществи с подходящ транспорт, осигуряващ запазване на качеството им. Крайния Продавач носи отговорност за вреди, произтекли от некачествена стока;
13.	Начин установяване на количеството: - за въглищата и брикетите: чрез претегляне на предварително уточнен от крайните Купувач и Продавач кантар;
-	за дървата за огрев: доставените количества се измерват на транспортното средство, с което се превозват, преди да бъдат разтоварени, в пространствени куб.м.;
14.	Орган, удостоверяващ качеството и количеството на получаваната стока: Упълномащени представители на крайния Продавач и крайния Купувач. В случай на спор - независима оторизирана българска организация;
15.	Приемане на стоката: Приемането се извършва с приемателен акт (Приемо-предавателен протокол), за всяка отделна доставена партида, в рамките на общо договореното количество;
16.	Рекламации и начин на тяхното уреждане:
16.1.	Рекламации относно количеството и видими недостатъци - в момента на доставката;
16.2.	Рекламации за несъответствие в качеството на въглищата и брикетите се правят в срок до три дни след доставката.
Несъответствието в качеството се установява с акт, издаден от оправомощена контролна организация. Крайният Купувач има право да изисква лабораторни анализи за съответствие на показателите на получаваните стоки и тези, посочени в сертификата за качество.
При установяване на несъответствие на показателите за качество, крайния Продавач е длъжен да достави за негова сметка същото количество и вид стока, отговарящо на сертификата, в едноседмичен срок от установяването;
16.3.	След приемане на дървата за огрев крайния Купувач няма право на рекламации;
17.	Гаранции и депозити: При подписване на настоящия борсов договор крайният Продавач по настоящия борсов договор внася по сметка на ССБ АД гаранционен депозит в размер на 1 % (едно на сто) от общата стойност на договора, без начислен ДДС. Депозитът стои блокиран по сметка на ССБ АД до момента на изпълнение на договора или до изтичане на договорните срокове.
Гаранционният депозит е предназначен да послужи за прихващане на евентуално дължима неустойка, в случай на пълно или частично неизпълнение на условията на сключения борсов договор.
Депозитът се освобождава от борсата след изпълнение на договора или след изтичане на сроковете по него или след депозиране на писмено съгласие от страните по него за освобождаване на същия, по ред и начин, установени в Правилника на „Софийска стокова борса" АД;
18.	Отговорност: Невнасянето на гаранционен депозит не освобождава страните по него от изпълнение на задълженията им по сключения борсов договор и от заплащане на дължимите суми за неустойка, възнаграждение на борсовия представител и борсови такси.
Заплащането на неустойка не освобождава крайния Купувач от плащане на доставени, но незаплатени количества и евентуално дължими лихви върху неплатените суми - за просрочие на плащанията;
19.	Неустойки: При неизпълнение на задълженията по сключения борсов договор, неизправната страна дължи на изправната обезщетение за забава в размер на 1/360 част от законната лихва върху дължимата сума за всеки просрочен ден, от датата на падежа до датата на окончателното й изплащане.
Всички спорове, породени при изпълнението на настоящия борсов договор или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства се решават в дух на добра търговска етика. При липса на съгласие, ще бъдат решавани от Борсовия арбитраж към ССБ АД или съответния родово компетентен съд;
20. Други уговорки:
20.1.	В срок до три работни дни от датата на сключване на настоящия борсов договор крайният Продавач или негов представител се задължават да представят пред крайния Купувач следните документи:
1.	Посочване на Единен ивентификационен код (ЕИК), съгласно чл. 23 от Закона за търговския регистър (ЗТР) - нотариално заверено копие или оригинал;
2.	Копие от данъчната регистрация (Регистрация по ЗДДС) - заверено копие;
3.	Свидетелства за съдимост от всяко едно от овластените лица на крайния Продавач - оригинал или нотариално заверено копие;
4.	Удостоверение, че дружеството не е в производство по ликвидация - оригинал или нотариално заверено копие;
5.	Удостоверение, че дружеството не е в несъстоятелност - оригинал или нотариално заверено копие;
6.	Удостоверение за липса на задължения към общината, на територията на която е регистриран крайния Продавач - оригинали или нотариално заверени копия.
7.	Удостоверение от НАП за липса на задължения към държавата - оригинал или нотариално заверено копие.
8.	Документ за внесен гаранционен депозит по сметка на ССБ АД - заверено копие на вносна бележка или оригинално писмо от ССБ АД.
9.	Крайният продавач може да не представи документи за обстоятелства, вписани в Търговския регистър.
20.2.	Крайният Продавач декларира, че стоките, обект на настоящия борсов договор са освободени от претенции и задължения към трети лица и фирми;
20.3.	С подписването на настоящия борсов договор представителите (борсовите членове) на крайните Продавач и Купувач декларират писмено изричното си съгласие за цялостно, пълно и безусловно прехвърляне на възникналите за тях парични, стокови и други вземания, права и задължения по борсовия договор върху упълномощилите ги лица - съответните крайни Продавач и Купувач.
Крайните Продавач и/или Купувач потвърждават изричното си съгласие за цялостно, пълно и безусловно приемане на възникналите за тях парични, стокови и други вземания, права и задължения по договора, сключен за тяхна сметка от представляващите ги борсови членове в случай, че в срок от 24 (двадесет и четири) часа след получаване на настоящия борсов договор от тяхна страна, те не го оспорят или не предявят изрична претенция по отношение на неговата валидност;
20.4.	Всички спорове и претенции възникнали при изпълнението на настоящия борсов договор от крайните Продавач и Купувач се решават в дух на добра търговска етика. В противен случай всички спорове и претенции се отнасят в писмена форма към Борсовия арбитраж по Правилата за производството пред Борсовия арбитраж. Всички неуредени в настоящата Спесификация моменти са обект на допълнително уточняване между страните.
Настоящият борсов договор се сключва в изпълнение на Решение № 36/03.10.2013 г. на Дом за стари хора - с. Добромирка, в пълно съответствие със ЗОП, ТЗ, ЗЗД, ЗСБТ и действащия Борсов правилник на „Софийска стокова борса" АД.
Наименование, адрес, телефон, факс на крайния Купувач: Дом за стари хора - с. Добромирка;
Адрес на управление / кореспонденция: с. Добромирка, ул. =================;
Тел.: ===============; E-mail: ==========================
Лице за контакт: Красимир Колев - директор, моб. тел: ==========================;
Наименование, адрес, телефон, факс на Борсовия член - Купувач по борсовия договор, представляващ крайния Купувач:
ЕТ "ТОРА-ГЕОРГИ ВЕЛИЧКОВ";
Адрес на управление / кореспонденция: гр. София, ===============; брокер: ===========, мобилен телефон: 08=================;
r	
Наименование, адрес, телефон, факс на крайния Продавач: „СИСИ-2009" ООД, ЕИК: ==========;
Адрес на управление / кореспонденция: гр. Севлиево, ул. ==============; e-mail: =========
MOJI: Ремзи Адемов Сабдулов - управител; моб. тел.: 08=============;
Наименование, адрес, телефон, факс на Борсовия член - Продавач по борсовия договор, представляващ крайния Продавач: "СКИПЪР" ООД;
Адрес на управление / кореспонденция: гр. София, ул.==========; брокер: =========, мобилен телефон: 08==========================;
Настоящото Приложение е неразделна част от борсовия договор.
Настоящият борсов договор се състои от шест страници и се състави в пет еднообразни екземпляра,